Chudowina

Chudowina () je městačko w braniborskim wokrjesu Dubja-Błóta. Ma něhdźe dźewjeć tysac wobydlerjow.

Město nadeńdźe so 30 kilometrow južnje Berlinskeho centruma mjez Parskom na sewjerowuchodźe a Sosnami na juhozapadźe.

 Wjesne dźěle 
Do Chudowiny słušeja slědowace wjeski:

Brusendorf z Boddinsfelde, Gółyń ( Arnošt Muka: Meńa dolnoserbskich městow a wsow 1911-1928. (Gółyń → hlej tež link)   ), Motzen, Ragow, Schenkendorf z Krummensee, Telz a Töpchin.

 Stawizny 
mini|left|Farska cyrkej swj. Morica
Na tak mjenowanym „serbskim kěrchowje“ (Wendenfriedhof) juhozapadnje městačka namakachu w lěće 2004 nimo powostankow něhdyšeho sydlišća tež 25 rowow z 11. a 12. lětstotka. Kónčina wokoło Chudowiny bě tehdy hišće wot Słowjanow wobsydlena. W srjedźowěku za čas němskeje kolonizacije bě Chudowina nimo Kopjenika srjedźišćo Wettinskeho knjejstwa na Teltowje. Po wettinskej poražce w Teltowskej wójnje lěta 1245 přińdźe pak wšón Teltow z Chudowinu pod kontrolu braniborskich askanskich markhrabjow.

 Wobchad 
Wuchodnje Chudowiny běži zwjazkowa awtodróha 13 z wujězdom Mittenwalde, něhdźe tři kilometry zdalenej. Přez městačko wjedźe kanalizowana rěka Notte, kotraž słuži jako wodowa dróha.

 Žórła 

 Wotkaz 

Kategorija:Wokrjes Dubja-Błóta
Kategorija:Město w Braniborskej
Kategorija:Sydlišćo we wokrjesu Dubja-Błóta